OzLabs/hebrew-wiki-articles huggingface dataset:
נקודת אנדרוס (אנטארקטיקה)

נקודת אנדרוס (באנגלית: Andrus Point) היא לשון יבשה בולטת וסלעית, הפורצת לכיוון מזרח לתוך מפרץ ליידי ניונס באזור חוף בורכגרווינק של ארץ ויקטוריה, שבאנטארקטיקה.

ללשון היבשה צורת אצבע, והיא פונה לכיוון לשון הקרח של קרחון פארקר.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של קומנדר ה. ר. אנדרוס (H.R. Andrus), שהיה קצין אפסנאות בספינה קומנדר (Commander), של כוח התמיכה הימי של ארצות הברית (U.S. Naval Support Force) לאנטארקטיקה, בשנים 1962–1966.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:449 נקודת אנדרוס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19169 נקודת אנדרוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=121826 נקודת אנדרוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=390&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת אנדרוס] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=449&fid=antgeo_101 תצלום לוויין של אזור נקודת אנדרוס]
* [https://www.mindat.org/feature-6632387.html נקודת אנדרוס] באתר mindat
* [https://www.marineregions.org/gazetteer.php?p=details&id=9673 נקודת אנדרוס] באתר marineregions

== הערות שוליים ==

אנדרוס
אנדרוס
נשבע

"נשבע" הוא פזמון שכתב שמוליק קלוסקי, הלחין יאיר קלינגר וביצע חיים משה. השיר יצא לאור בשנת 1988.

== רקע ==
השיר נכלל באלבום הנושא את שמו. באלבומו הקודם ביצע משה שירים בגוון שירי ארץ ישראל וסטה מהקו המזרחי הים-תיכוני שאפיין אותו. גם באלבום זה המשיך בקו זה.

השיר נכלל בפסקול הסרט "אבא גנוב 2", והושמע בקטע החתונה בהפתעה שנערכה לגיבור הסרט צ'יקו בן דוד (יהודה ברקן). בהמשך החל השיר להיות מושמע רבות בחתונות ובטקסים צבאיים.

חיים משה ביצע את השיר בטקס הדלקת המשואות בשנת 2018.

במצעד "אגן הים התיכון" של כאן גימל, ששודר ביום העצמאות ה-76 (מאי 2024), זכה השיר "נשבע" במקום השני (אחרי "הפרח בגני")<ref></ref>.

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי חיים משה
קטגוריה:שירים בעברית
קטגוריה:שירים שנכתבו על ידי שמוליק קלוסקי
קטגוריה:שירים שהולחנו על ידי יאיר קלינגר
יחסי מלזיה–מרוקו

יחסי מלזיה–מרוקו הם יחסי החוץ בין מלזיה למרוקו. שתי המדינות חברות בארגון לשיתוף פעולה אסלאמי.

== היסטוריה ==
מרוקו כוננה קשרים עם מלזיה מיד לאחר עצמאותה של מלזיה בשנת 1963.<ref name="mm"></ref> בשנת 2010, עבדול חאלד איברהים אשר היה Menteri Besar של סלנגור ערך ביקור עבודה במרוקו. בעוד שר התיירות של מרוקו ערך גם הוא ביקור במלזיה באותה שנה.

== יחסים כלכליים ==
בין שתי המדינות נחתמו כמה הסכמים ומזכר הבנות.<ref name="ss"></ref><ref></ref><ref></ref> בשנת 2008, המסחר הכולל בין מלזיה למרוקו הגיע לכמעט 65 מיליון דולר. סך היצוא המלזי למרוקו הגיע ל-50.6 מיליון דולר ואילו היצוא המרוקאי למלזיה בשווי של כ-14.4 מיליון דולר. ייצוא מלזי כולל בעיקר מוצרי צריכה, מוצרי חשמל ואלקטרוניקה, פלסטיק, חומרים כימיים ומוצרים, מתכות מיוצרות, מוצרים מן החי, טקסטיל ובגדים, מוצרי גומי, ציוד תחבורה ואילו הייצוא ממרוקו כולל בעיקר נחושת, מוצרים חצי מוגמרים, מוצרים מינרליים ואחרים ומוצרים מוגמרים. בעוד שההשקעות ממלזיה הן בעיקר בנפט וגז בהן מעורבת פטרונס.<ref></ref> חברות מלזיות אחרות הוזמנו להשקיע במרוקו במיוחד בתחום הדיור ובשמן דקלים.<ref></ref><ref></ref>

== יחסי חינוך ==
בין השנים 2008–2009, הוענקו 15 מלגות מרוקאיות לסטודנטים מלזיים ללימודי ערבית ולימודי אסלאם באוניברסיטאות במרוקו.

== יחסים תרבותיים ==
השפעות אדריכלות מוריות ניתן למצוא גם בכמה מבנים בפוטרג'איה, המהווה את מרכז הממשל הפדרלי של מלזיה.<ref></ref>

== אבטחת סייבר ==
מזכר הבנות בנושא אבטחת מחשבים נחתם גם הוא כשותפות באבטחת סייבר.<ref></ref>

== נציגויות דיפלומטיות ==
* מלזיה מחזיקה במרוקו שגרירות ברבאט.<ref></ref>
* מרוקו מחזיקה במלזיה שגרירות בקואלה לומפור.<ref></ref>

== הערות שוליים ==
בנקים לנשים בלבד

בנקים לנשים בלבד הוא מוסד פיננסי המספק את שירותיו אך ורק לנשים.

הבנקים שמשרתים נשים בלבד הוקמו במרבית המקרים מטעמי דת, צניעות ורצון להקפיד על הפרדה מגדרית ככל הניתן.

== היסטוריה ==
ב-2001, פתח בנק דובאי האיסלאמי סניף בנק שנותן שירותים בנקאים לנשים בלבד<ref></ref>.

ב-2009 נפתח בעיר נג'ף שבעיראק הסניף הראשון במדינה שנותן שירותים לנשים בלבד וכן הסניף הראשון בו עובדות אך ורק נשים, הסניף שייך לבנק הממשלתי "באבל". בראיון שנתן לתקשורת סגן יו"ר מועצת המנהלים של הבנק, מאזן עבדאלרזאק מנסור אמר האחרון כי אם "הניסוי" של החברה בנג'ף יצליח ייפתחו סניפים דומים ברחבי עיראק, אחד ממטרות הבנק בהקמת סניפים שכאלה "שנשים יוכלו להסיר את רעלתן ולהסתובב בחופשיות מול העובודות בבנק".

שנה לאחר מכן איראן גם היא פתחה סניף בנק (הסניף הוא אחד מסניפי הבנק מלי בנק ) דומה בעיר משהד, מנהל הבנק הצהיר כי "המטרה אינה הפרדה מגדרית אלא כבוד לנשים"<ref></ref><ref></ref>, בסניף זה ובסניפים שנפתחו לאחריו ופועלים במתכונת דומה לא רק משרתים נשים בלבד אלא גם עובדות בו רק נשים.

בערב הסעודית לרוב הבנקים יש שטח ייעודי לנשים בלבד בסניף הראשי אך לא בכל הבנקים והסניפים שלהם יש סידור שכזה.

== ראו גם ==
* חוף רחצה נפרד
* חינוך נפרד מגדרית

== הערות שוליים ==

קטגוריה:מרחב לנשים בלבד
נשים
קטגוריה:משהד
רוג'ר ויליאמס (פוליטיקאי אמריקאי)

ג'ון רוג'ר ויליאמס (באנגלית: John Roger Williams; נולד ב-13 בספטמבר 1949) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-25 של מדינת טקסס, מאז 2013. טרם היבחרו לקונגרס היה מזכיר המדינה של טקסס תחת מושל טקסס ריק פרי בין השנים 2004–2007.

== ביוגרפיה ==
ויליאמס נולד באוונסטון, מהגדולים שבחוף הצפוני באילינוי, וגדל בפורט וורת'. בשנים 1968–1971 שיחק בייסבול בקבוצת הבית של האוניברסיטה הנוצרית בטקסס, ובשנת 1971 שיחק בטורניר ה-MLB בקבוצת אטלנטה ברייבס. בהמשך דרכו בעולם הבייסבול אף היה מאמן של נבחרת האוניברסיטה בה למד, ואחר כך ירש את סוכנות הרכבים של אביו, אשר ייסד את העסק בשנת 1939. את נתיבתו המקצועית בפוליטיקה של ארצות הברית החל ויליאמס כמגייס כספים עבור מושל טקסס ג'ורג' ווקר בוש, שהתמודד אז לנשיאות ארצות הברית בשנת 2000. במהלך הבחירות לנשיאות באותה השנה היה יושב ראש מטה הבחירות של בוש ודיק צ'ייני בצפון טקסס, ובבחירות 2004 לנשיאות היה יו"ר גיוס התרומות הלאומי של בוש וצ'ייני.

בנובמבר 2004 מונה ויליאמס בידי ריק פרי למזכיר המדינה של טקסס. ב-8 בפברואר 2005 החל למלא את התפקיד. ב-11 ביוני 2007 הודיע ויליאמס כי יעזוב את מחלקת המדינה בטקסס ובשלהי 2008 הקים ועדת גישוש לקראת התמודדות פוטנציאלית לסנאט של ארצות הברית במקומה של הסנאטורית קיי ביילי האצ'יסון, שבעצמה שקלה להתמודד לתפקיד המושל ב-2010.

לקראת בחירות 2012 שקל ויליאמס פעם נוספת להתמודד לסנאט האמריקאי, אך במקום זאת הכריז ב-11 ביוני 2011 על התמודדותו אל בית הנבחרים של ארצות הברית במחוז הקונגרס ה-25 של טקסס. בבחירות המקדימות סיים במקום הראשון עם 25% מהקולות, ונכפה עליו בעקבות זאת סיבוב שני מכריע. בסיבוב זה נבחר למועמד המפלגה הרפובליקנית עם 58% מקולות הבוחרים והתקדם אל הבחירות הכלליות, שם גבר על מועמדת המפלגה הדמוקרטית איליין הנדרסון ונבחר אל הקונגרס ה-113 של ארצות הברית.

ב-3 במאי 2016, ועדת האתיקה של בית הנבחרים פתחה בחקירה נגד ויליאמס לאחר שהכניס הוראה להצעת חוק בת 300 מיליארד דולר אמריקני מעולם התחבורה, שפטרה מספר סוכנויות רכב כמו שלו מלהשכיר כלי רכב שהיו מושא לקריאה לתיקון בשל ליקויי בטיחות. מוקד החקירה היה הוראה שוויליאמס חיבר בהצעת החוק, אשר הייתה פוטרת את סוכנויות בדומה לזו שהוא מנהל ומאפשרת השכרת רכב תחת קריאה פעילה לתיקון. המשרד הלא-עצמאי לאתיקה בקונגרס מצא כי ויליאמס הפר את כללי האתיקה של בית הנבחרים, וציין כי ויליאמס ממאן לשתף פעולה. בהצבעה דו-מפלגתית נמצא פה אחד כי האינטרס הכספי האישי של ויליאמס בסוכנות הרכב שלו עשוי להשפיע על מילוי תפקידו הרשמי. עם זאת, החקירה הסתיימה ללא צעדים משמעתיים ולא ננקטו פעולות נוספות.

== קישורים חיצוניים ==

* 

* 

==הערות שוליים==

קטגוריה:מזכירי מדינה במדינות ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1949
קרחון הרבורד

קרחון הרבורד או קרחון הארבורד (באנגלית: Harbord Glacier) הוא קרחון באזור חוף סקוט, של ארץ ויקטוריה שבאנטארקטיקה.

הקרחון זורם בין הר ג'ורג' מארי לבין הר סמית' מצידו הצפוני של הר ג'ורג' מארי.

הקרחון נשפך אל ים רוס, דרומית לחצי האי ויטמר.

בשפכו הופך הקרחון לקרחון לשון - הקרוי לשון הקרח הרבורד.

רוחבו של הקרחון 5.5 קילומטרים.

== היסטוריה ==
=== גילוי הקרחון ===

המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון, גילתה את לשון הקרח הרבורד.

=== מקור השם ===

לקרחון הלשון ניתן השם "לשון הקרח הרבורד" על ידי ארנסט שקלטון.

שקלטון קרא לקרחון הלשון על שמו של א. אי. הרבורד (A.E. Harbord), שהיה, בשנת האחרונה של המשלחת, סגן המפקד של הספינה "נמרוד" אשר שימשה את המשלחת הבריטית הלאומית לאנטארקטיקה.

הקרחון נקרא על שם קרחון הלשון (ולא להפך).

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA195&lpg=PA195&dq=%22Harbord+Glacier%22+Antarctica&source=bl&ots=h8nqB-ffXX&sig=ACfU3U1I11IpPlGO7hmXDVbwLyF-HRTmiA&hl=en&sa=X&ved=2ahUKEwi235bm6OzuAhU0tXEKHbKnC-g4FBDoATAJegQICBAC#v=onepage&q=%22Harbord%20Glacier%22%20Antarctica&f=false Sailing Directions for Antarctica: Includes Islands South of Latitude 60°], P 195</div>

<div class="mw-content-ltr">• Ian Stirling (1969), [https://books.google.co.il/books?id=U9B7ADsQZW0C&pg=PT348&lpg=PT348&dq=%22Nordenskjold+Ice+Tongue%22&source=bl&ots=-Px5Rh87cv&sig=ACfU3U0BKGCTPvrDzi-vUasbePafM62HGw&hl=en&sa=X&ved=2ahUKEwjTovnA8pvtAhUDsaQKHZnfBHI4KBDoATACegQIAhAC#v=onepage&q=%22Nordenskjold%20Ice%20Tongue%22&f=false Distribution and abundance of the Weddell seal in the western Ross Sea, Antarctica], New Zealand Journal of Marine and Freshwater Research, 3:2, https://doi.org/10.1080/00288330.1969.9515288 </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6355 קרחון הרבורד] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20895 קרחון הרבורד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=126193 קרחון הרבורד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5996&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון הבורד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=6355&fid=antgeo_110 תצלום לוויין של אזור קרחון הרבורד]
* [http://distancebetween.info/harbour_glacier מחשבון מרחקים - המרחק מקרחון הרבורד לאתרים סמוכים]

== הערות שוליים ==

הרבורד, קרחון
הרבורד, קרחון
לשון הקרח הרבורד

לשון הקרח הרבורד (באנגלית: Harbord Glacier Tongue) היא לשון קרח, באזור חוף סקוט של ארץ ויקטוריה, שבאנטארקטיקה.

לשון הקרח מהווה את המשכו של קרחון הרבורד, ויוצאת משפכו של הקרחון ופורצת לתוך ים רוס (במפרץ ליידי ניונס).

בעת שהתגלתה היה אורכה של לשון הקרח 10 קילומטרים.

== היסטוריה ==
=== גילוי הקרחון ===

המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909 בפיקודו של ארנסט שקלטון, גילתה את לשון הקרח הרבורד.

=== מקור השם ===

לקרחון הלשון ניתן השם "לשון הקרח הרבורד" על ידי ארנסט שקלטון.

שקלטון קרא לקרחון הלשון על שמו של א. אי. הרבורד (A.E. Harbord), שהיה, בשנה האחרונה של המשלחת, סגן המפקד של הספינה "נמרוד" אשר שימשה את המשלחת הבריטית הלאומית לאנטארקטיקה.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA399&lpg=PA399&dq=%22Harbord+Glacier+Tongue%22+Antarctica&source=bl&ots=qcPFupPhs8&sig=ACfU3U1IKAo6w16JlfmhlCauJeUTA94rYw&hl=en&sa=X&ved=2ahUKEwiazuPm6-zuAhVuUxUIHaGeCng4FBDoATABegQIBRAC#v=onepage&q=%22Harbord%20Glacier%20Tongue%22%20Antarctica&f=false Sailing Directions (planning Guide) and (enroute) for Antarctica], P 399</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA235&lpg=PA235&dq=%22Harbord+Glacier+Tongue%22+Antarctica&source=bl&ots=6UMhJAKe9F&sig=ACfU3U3rz0-3--Ti-K-tgoNN41YaKsEwVg&hl=en&sa=X&ved=2ahUKEwj5lIe16ezuAhUlRhUIHWkzADY4ChDoATAIegQICBAC#v=onepage&q=%22Harbord%20Glacier%20Tongue%22%20Antarctica&f=false Sailing Directions for Antarctica: Includes Islands South of Latitude 60°], P 235</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6356 לשון הקרח הרבורד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126194 לשון הקרח הרבורד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5997&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR לשון הקרח הרבורד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/harbord_glacier_tongue מחשבון מרחקים - המרחק מלשון הקרח הרבורד לאתרים סמוכים]

== הערות שוליים ==

הרבורד, לשון
הרבורד
הרבורד, לשון
יד ביד (שיר פסטיגל)

יד ביד הוא פזמון ישראלי שנכתב על ידי תלמה אליגון-רוז והולחן על ידי רוני וייס. השיר הוקלט לראשונה לפסטיגל בשנת 1983 והיה נהוג לסיים בקביעות את מופעי הפסטיגל הראשונים בתחילת דרכו של המופע. השיר הושמע במופע 12 פעמים בשנים: 1983, 1984, 1985, 1987, 1988, 1989, 1990, 1991, 1992, 1998, 2010 ו-2020.

במהלך השנים "יד ביד" הושר על ידי עשרות זמרות וזמרים ישראלים.

== תוכן ==
השיר מדגיש את העוצמה שנוצרת על ידי חיבורים ואחדות שבאה לידי ביטוי לא רק בעבודה משותפת אלא בקשר אישי. השימוש במטבעות הלשון יד ביד ולב אל לב מחזקת התחושה של תקשורת ויחס בין-אישי.<ref></ref> השיר גם מדבר על תקווה לדברים טובים ובלהאמין שהכל יכול לקרות ושכל האנשים בעולם מיוחדים שביחד תמיד טוב מלבד.

==שורות נוספות בשיר==
החל משנת 1998 נוספו לשיר השורות: "כל אחד ישא קולו יחד לעולם כולו" ו"כל אחד יתן מעט, כל אחד יושיט רק יד, יחד יחד לא לבד. אל האור נצעד!". זאת לאחר שהשיר לא הושמע במופע מספר שנים. בשנת 1987 עפרה חזה ביצעה בפסטיגל לפני השיר שיר דומה שגם הוא עונה לאותו השם. שיר נוסף שסגר את המופע ושיר ההמשך של השיר הוא "אני מאמין" (אהוד מנור/עובד אפרת) שגם כן נכתב לכבוד המופע.

בשנת 2020, לרגל חגיגות ה-40 למופע הפסטיגל, נכתב בית חדש לשיר: "יד ביד ולב אל לב, יחד כל דבר הולך. יד ביד כך בשרשרת. כבר אלפי שנים בדרך ונזכור מה שעבר ונחייך אל המחר. כי כולנו לב אחד. יחד יד ביד!".

==בתרבות פופולרית==
* השיר בוצע בספיישל הטלוויזיה "מאז ועד זאפ" בשנת 1998.
* השיר בוצע על ידי משתתפי המופע מותק של פסטיבל בשנת 2014.
* השיר בוצע על ידי מופע HOT VOD Young שנערך בשנת 2017.
* השיר בוצע על ידי משתתפי התכנית "גב האומה".
* השיר בוצע על ידי משתתפי הסדרה "בחצר של פופיק".
* השיר גם מושמע במסיבות סוף שנה של כיתות שונות במערכת החינוך בגנים ובתי הספר.

==קישורים חיצוניים==
* [https://shironet.mako.co.il/artist?type=lyrics&lang=1&prfid=2201&wrkid=8579 יד ביד] באתר שירונט
* [https://www.nli.org.il/he/items/NNL_MUSIC_AL990043684750205171/NLI לדף השיר] באתר הספרייה הלאומית

== הערות שוליים ==

קטגוריה:שירים בעברית
קטגוריה:שירי פסטיגל
קטגוריה:שירי ילדים
יחסי ספרד–קמבודיה

יחסי ספרד–קמבודיה הם יחסי החוץ בין ספרד וקמבודיה.

== יחסים דיפלומטיים ==
ספרד כוננה יחסים דיפלומטיים עם קמבודיה ב-3 במאי 1977. המגעים הדיפלומטיים בין שתי המדינות היו לבביים. בשנים האחרונות התמקדו היחסים במסגרת האיחוד האירופי ו-Asem. התחום הבולט ביותר היה שיתוף פעולה בפיתוח.

קיים אינטרס ספרדי בפריחת הדמוקרטיה בקמבודיה, בכבוד לזכויות אדם, צדק, איכות הסביבה, שוויון בין המינים ובמאבק בסחר בנשים. עד שנת 2012, שליח מיוחד בפנום פן היה אחראי על המגעים בין המדינות. נכון לעכשיו, שגרירות ספרד בבנגקוק היא זו שהוסמכה לממשלת קמבודיה. המדור הקונסולרי של השגרירות בבנגקוק, הנתמך על ידי שגרירות צרפת בפנום פן, מבטיח הטבות קונסולריות לספרדים המתגוררים בקמבודיה.<ref>[http://www.exteriores.gob.es/Documents/FichasPais/Camboya_FICHA%20PAIS.pdf Ficha de Camboya] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

== יחסים כלכליים ==
יחסי הסחר בין שתי המדינות מצטמצמים ולא מאוזנים לטובת קמבודיה. היבוא צמח ב-63% מאז 2009, בעוד שהיצוא צמח ב-61%, אם כי האחרון התבסס על נתונים מופחתים.

חדירת השוק הקמבודי על ידי חברות ספרדיות נמוכה, אם כי היא גדלה בשנים האחרונות על ידי חברות בתחום הבגדים המייצרות או רוכשות בקמבודיה, מה שמסביר את הגירעון במאזן הסחר בין המדינות.<ref>[http://www.exteriores.gob.es/Documents/FichasPais/Camboya_FICHA%20PAIS.pdf Ficha de Camboya] Office of Diplomatic Information. Ministry of Foreign Affairs and Cooperation. Section: Economic relations.</ref>

== שיתוף פעולה ==
בשנת 2010 נפתח סניף של ה-AECID בקמבודיה, עם משרדים בפנום פן, לצורך מעקב אחר התוכניות שפותחו על ידי ארגונים בינלאומיים, סוכנויות האו"ם וארגונים לא ממשלתיים במימון ה-AECID. הסניף נסגר בתחילת 2014.<ref>[http://www.exteriores.gob.es/Documents/FichasPais/Camboya_FICHA%20PAIS.pdf Ficha de Camboya] Office of Diplomatic Information. Ministry of Foreign Affairs and Cooperation. Section: Cooperation.</ref>

== נציגויות דיפלומטיות ==
* קמבודיה מיוצגת בספרד באמצעות שגרירותה בפריז, צרפת.<ref>[http://www.exteriores.gob.es/Portal/es/ServiciosAlCiudadano/SiViajasAlExtranjero/Paginas/DetalleRecomendacion.aspx?IdP=33 Travel recommendation for Cambodia] Ministry of Foreign Affairs and Cooperation.</ref>
* ספרד מיוצגת בקמבודיה באמצעות שגרירותה בבנגקוק, תאילנד.<ref>[http://www.exteriores.gob.es/Embajadas/BANGKOK/es/tambiensomostuembajadaen/Paginas/Camboya.aspx Embassy of Spain in Bangkok] Accreditation for Cambodia. Ministry of Foreign Affairs and Cooperation.</ref>

== הערות שוליים ==
סטיבן פרואיט

סטיבן פרואיט (באנגלית: Steven Pruitt; נולד ב-17 באפריל 1984) הוא עורך יהודי אמריקאי והוויקיפד בעל מספר העריכות הגבוה ביותר בויקיפדיה האנגלית, עם למעלה מארבעה מיליון עריכות ויותר מ-35 אלף ערכים שכתב. פרואיט נבחר בשנת 2017 בידי מגזין טיים לאחד מ-25 האנשים המשפיעים ביותר באינטרנט. הוא עורך תחת שם העט "Ser Amantio di Nicolao", כהתייחסות לדמות משנה באופרה "ג'אני סקיקי" מאת ג'אקומו פוצ'יני. פרואיט נוהג להיאבק בהטיה מערכתית שנובעת מהפער המגדרי בוויקיפדיה, כדי לקדם ערכים על נשים באמצעות המיזם "נשים באדום".

== ביוגרפיה ==
פרואיט נולד ב-1984 בסן אנטוניו שבטקסס, בנם היחיד של אלה פרואיט, מהגרת יהודייה מרוסיה, ודונלד פרואיט מריצ'מונד שבווירג'יניה. בשנת 2002 השלים את לימודיו התיכוניים בבית הספר "סנט סטיבנס & סנט אגנס" השוכן באלכסנדריה. לאחר מכן למד במכללת ויליאם ומרי וב-2006 השלים לימודי תואר ראשון.

פרואיט עובד בסוכנות המכס והגנת הגבולות של ארצות הברית.

בשנת 2004 החל פרואיט לערוך בוויקיפדיה. הערך הראשון שיצר היה על אודות פיטר פרנסיסקו , גיבור מלחמת העצמאות של ארצות הברית יליד פורטוגל המכונה "וירג'יניה הרקולס", שהיה אחד מאבות אבותיו של סטיבן פרואיט. את החשבון הנוכחי שבו הוא כותב יצר במהלך 2006, עת היותו סטודנט במכללה. נכון לפברואר 2019, ביצע פרואיט למעלה מ-3 מיליון עריכות בוויקיפדיה, יותר מכל עורך אחר בוויקיפדיה האנגלית, ובכך הוא עקף את העורך ג'סטין קנאפ. עריכותיו כוללות יצירת ערכים על למעלה מ-600 נשים, במטרה להתמודד עם הפער המגדרי בוויקיפדיה.

בינואר 2019 התארח פרואיט בתוכנית הבוקר של CBS News. בריאיון עיתונאי זה הוא תיאר את הערך הראשון שכתב על אודות אחד מאבותיו הקדמונים. הוא הוסיף ותיאר גם את מחויבותו לסייע בהעלאת ערכי נשים אל מרחב הערכים, תחום שלדעת חלק ממבקרי ויקיפדיה מופלה לרעה באתר.

ב-13 בינואר 2021 ערך פרואיט את עריכת המיליארד של ויקיפדיה, בערך אלק אימפייר .

== קישורים חיצוניים ==

* Ser Amantio di Nicolao, דף המשתמש של פרואיט בוויקיפדיה האנגלית

==הערות שוליים==

קטגוריה:אמריקאים ממוצא פורטוגזי
קטגוריה:אמריקאים ממוצא רוסי-יהודי
קטגוריה:ויקיפדים אמריקאים
קטגוריה:בוגרי מכללת ויליאם ומרי
קטגוריה:אמריקאים שנולדו ב-1984
נחל נטוף

[[מערת שוקבא מעל נחל נטוף]]
נחל נטוף הוא נחל אכזב באזור הרי אפרים והשפלה. נחל נטוף מתחיל ברכס דרום השומרון באזור עינות זרקא, עין אל בטמה והישוב טלמון ונשפך לנחל איילון סמוך לנמל התעופה בן-גוריון וכביש 1. נחל נטוף יחד עם יובלו נחל מודיעים הם מהמקורות הראשיים של נחל איילון.

==תוואי==
שטח אגן הניקוז של הנחל הוא כ-250 קמ"ר. מרבית שטחו של האגן נמצא מזרחית לקו הירוק. כאשר אורך האפיק הראשי הוא כ-18 ק"מ. לאחר חציית גדר ההפרדה הנחל זורם צפונית ליער בן שמן וכביש 443, עובר ליד היישובים בית נחמיה, חדיד וכפר טרומן, חוצה את כביש 6, כביש 444 וכביש 40 וזורם מערבה עד להתמזגותו לנחל איילון.

בחלקו העליון עובר הנחל באפיק הררי, בקרקעות טרה רוסה מעל מסלע הרי השומרון, בחלקו התחתון, במקטע המישורי, זורם הנחל בקרקעות טרה רוסה וחמרה חולית.

מדרום לכפר שוקבא, במדרון הצפוני של הנחל (ואדי א-נאטוף) נמצאת מערת שוקבא, מערה קרסטית גדולה ואתר ארכאולוגי-פרהיסטורי. במערה זו הוגדרה לראשונה התרבות הנאטופית, שכונתה כך על שם הנחל.

== גלריה ==
<gallery widths="200" heights="200" perrow="3">
קובץ:East railway - bridge and pilbox over Tuf stream 3.jpg|גשר הרכבת של המסילה המזרחית מעל נחל נטוף
קובץ:Natuf stream Road 40 bridge.jpg|גשר כביש 40 מעל נחל נטוף
קובץ:Natuf stream Road 444 bridge.jpg|גשר כביש 444 מעל נחל נטוף
</gallery>

== קישורים חיצוניים ==

* [https://www.yarkon-nikuz.org.il/index.php/aboutus/2017-03-06-13-09-23/2017-03-06-13-22-48/item/268-2017-03-05-21-06-29 נחל נטוף], באתר רשות ניקוז ירקון

קטגוריה:נחל איילון
קטגוריה:השומרון: נחלים
קטגוריה:שפלת יהודה: נחלים
נחל נטוף
קטגוריה:שביל ישראל
על מה בנות חושבות בלילה

על מה בנות חושבות בלילה הוא סינגל שהוקלט על ידי הזמר הישראלי עומר אדם. השיר יצא לאור ב-17 בנובמבר 2020 כחלק מאלבומם השני של דולי ופן, "צעירים לנצח". הצמד דולי ופן כתבו, הלחינו והפיקו את השיר.

== רקע ==
ב-10 בנובמבר 2020, דולי ופן ואדם הכריזו על מועד יציאת השיר באמצעות שידור חי בעמוד האינסטגרם של דולי ופן. אדם הקליט את השיר וצילם את הקליפ לשיר בדובאי שבאיחוד האמירויות הערביות זמן קצר לאחר חתימת הסכם השלום בין איחוד האמירויות הערביות–ישראל בספטמבר 2020. כחודש לאחר יציאת השיר, דולי ופן הוציאו את גרסת הרמיקס הרשמית לשיר.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997009549346105171/NLI לדף השיר] באתר הספרייה הלאומית

== הערות שוליים ==

קטגוריה:שירי דולי ופן
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על לילות
Sugar (שיר של נטליה גורדיינקו)

"Sugar" (בעברית: "סוכר") הוא שיר שהוקלט על ידי הזמרת המולדובית נטליה גורדיינקו. השיר יצג את מולדובה באירוויזיון 2021.

== רקע ==
ב-29 בפברואר 2020, גורדיינקו זכתה בקדם המולדובי לאירוויזיון 2020, ונבחה לייצג את ארצה בתחרות, עם השיר "Prison". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור המולדובית הכריזה כי גורדיינקו תייצג את מולדובה גם באירוויזיון 2021. ב-14 בפברואר 2021, נחשפה כותרת השיר, "Sugar".

== באירוויזיון ==
ב-20 במאי 2021, גורדיינקו ביצעה את השיר בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי מולדובה באירוויזיון
קטגוריה:שירים באנגלית
ראס פולצ'ר

ראסל מארק פולצ'ר (באנגלית: Russell Mark Fulcher; נולד ב-9 במרץ 1962) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת איידהו, מאז 2019. מחוז הקונגרס הראשון אותו הוא מייצג משתרע לכל אורך מערב המדינה. טרם היבחרו לקונגרס, היה פולצ'ר חבר הסנאט המדינתי של איידהו, הבית העליון בבית המחוקקים של המדינה בשנים 2005–2014.

== ביוגרפיה ==
פולצ'ר, דור רביעי לבני איידהו, נולד בעיר הבירה של המדינה בויסי אם כי גדל בחווה חקלאית במרידיאן, שם הפעילה משפחתו רפת. באוניברסיטת המדינה בבויסי השלים פולצ'ר הן תואר ראשון והן תואר שני במנהל עסקים, תחילה ב-1984 ואחר כך בשנת 1988. כמו כן, הוא השלים קורס בהנדסת אלקטרוניקה בחברת מיקרון טכנולוגי (Micron Technology). בהיותו חבר בבית המחוקקים של איידהו, פולצ'ר עבד כמתווך בעסקי הנדל"ן המסחרי. לפני כן הוא עסק בתעשיית הטכנולוגיה של איידהו ב-47 ממדינות ארצות הברית, במשך 24 שנה. פולצ'ר בילה חלק ניכר מאותו זמן בפיתוח עסקי בינלאומי עבור מיקרון טכנולוגיה.

בשנת 2005 מונה פולצ'ר על ידי מושל איידהו דירק קמפת'ורן למושב בסנאט המדינתי של איידהו כנציג מחוז הבחירה ה-21 של המדינה, המקיף חלקים גדולים של בויסי, מרידיאן וקונה , כממלא מקומו של הסנאטור ג'ק נובל שהתפטר לאור ניגוד עניינים בו היה מצוי. בבחירות 2006 נבחר לראשונה פולצ'ר לתקופת כהונה מלאה, וכיהן בתפקידו עד 2012. לאחר מכן החל לייצג את מחוז הבחירה ה-22, מאז 2012 עד ל-1 בדצמבר 2014. במהלך כהונתו אף היה מנהיג הסיעה הרפובליקנית בסנאט. ב-15 ביוני 2017 הודיע פולצ'ר כי יתמודד אל בית הנבחרים של ארצות הברית במחוז הקונגרס הראשון של איידהו, לקראת בחירות האמצע ב-2018. הוא זכה, בין היתר, לתמיכתו של הסנאטור טד קרוז מטקסס.

פולצ'ר נבחר למועמד המפלגה הרפובליקנית בבחירות מקדימות עם 43.1% מקולות הבוחרים, וגבר על שישה מיריביו תוך זכייה ב-18 מתוך 19 מחוזות איידהו. ביום הבחירות הכלליות בנובמבר 2018 גבר על כריסטינה מקניל, מועמדת המפלגה הדמוקרטית כשגרף 62.7% מהקולות. בראשית ינואר 2019 פולצ'ר הושבע לתפקידו, עם התכנסות הקונגרס ה-116 של ארצות הברית. בדצמבר 2020 נמנה פולצ'ר בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של איידהו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאיידהו
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של בויסי
קטגוריה:אמריקאים שנולדו ב-1962
Omaga

"Omaga" הוא שיר שהוקלט על ידי הזמר הצ'כי בני כריסטו. השיר יצג את צ'כיה באירוויזיון 2021.

== רקע ==
ב-3 בפברואר 2020, כריסטו ניצח בקדם הצ'כי לאירוויזיון 2020, ונבחר לייצג את ארצו התחרות, עם השיר "Kemama". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור הצ'כית הכריזה כי כריסטו ייצג את צ'כיה גם באירוויזיון 2021. ב-15 בפברואר 2021, נחשפה כותרת השיר, "Omaga". למחרת, השיר יצא באופן רשמי על ידי כריסטו.

== באירוויזיון ==
ב-20 במאי 2021, כריסטו ביצע את השיר בחצי הגמר השני של התחרות וכשל להעפיל לגמר.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי צ'כיה באירוויזיון
קטגוריה:שירים באנגלית
לינדה לרקין

לינדה לרקין (באנגלית: Linda Larkin; נולדה ב-20 במרץ 1970) היא שחקנית אמריקאית.

==ביוגרפיה==
לרקין נולדה בלוס אנג'לס, הסרט הראשון שהופיע בו הוא "Zapped Again!" שיצא בפורמט לצפייה ביתית.

היא דיבבה את הנסיכה יסמין בסרט "אלאדין" של חברת וולט דיסני, והמשיכה לדבב את הדמות במדיות שונות.

ב-1999 הופיעה בתפקיד קטן בקומדיה הרומנטית "תפוס את הכלה", ב-2000 הופיעה בסרט "The Next Best Thing" בו שיחקה מדונה, היא שיחקה גם בתפקידי אורח במספר סדרות טלוויזיה וביניהן "חוק וסדר: כוונה פלילית".

ב-2011 קיבלה את פרס אגדות דיסני.

ב-2002 התחתנה עם השחקן יול ואסקס.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
קטגוריה:אגדות דיסני
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
פאטרוהה

פאטרוהה (בהונגרית: Pátroha) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בפאטרוהה מספר התושבים נמצא בירידה. כך, בשנת 1990 היה מספר התושבים 2,890 ובשנת 2020 2,843 תושבים.

==יהודי פאטרוהה==
יהודים החלו להתיישב בפטרוהה באמצע המאה ה-18. הם התפרנסו בעיקר מרוכלות, מלאכה וחקלאות.

לאחר הקרע ביהדות הונגריה בקונגרס של יהודי הונגריה (1869-1868) בין חרדים למשכילים, הצטרפו יהודי פאטרוהה לזרם האורתודוקסי. ובשנת 1885 נסתפחו לקהילת קישווארדה.

לקהילה היה בית קברות יהודי ובית כנסת.

בשנת 1941 נשלחו צעירים יהודים מפטרוהה לעבודות ביצורים ושירותים במסגרת צבאית. בשנת 1942 הופקעו נכסיהם של יהודי הכפר.

באפריל 1944 כחודש לאחר כניסת הצבא הגרמני להונגריה, הועברו יהודי פאטרוהה לגטו קישווארדה. בדרך נלקחו חפציהם בידי חיילי הז'אנדרמריה ההונגרית. בסוף מאי 1944 שולחו יהודי הגטו למחנה ההשמדה אושוויץ.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|11
|
|-
|1880
|181
|1,612
|-
|1910
|167
|
|-
|1920
|172
|
|-
|1930
|141
|
|-
|1941
|107
|3,180
|-
|}

==קישורים חיצוניים==

* 

* 
* 

==הערות שוליים==

קטגוריה:הונגריה: כפרים
פתח אל-בארי

פתח אל-בארי (בערבית: فتح الباري) הוא ספר רב כרכים שנכתב על ידי אבן חג'ר אל-עסקלאני, ובו ניתנים הסברים וביאורים לספר צחיח אל-בוח'ארי.

== ראו גם ==
* חדית'
* אסלאם
* מוחמד אל-בוח'ארי

== קישורים חיצוניים ==

קטגוריה:ספרים בערבית
קטגוריה:חדית'
הצי משתעשע

הצי משתעשע (באנגלית: Hit the Deck) הוא סרט מוזיקלי אמריקאי משנת 1955 בבימויו של רוי רולנד, עם ג'יין פאוול, אן מילר, דבי ריינולדס, ראס טמבלין, וולטר פידג'ן, טוני מרטין וויק דמון בתפקידים הראשיים.

התסריט וחלק מהשירים מבוססים על מחזמר בשם זה שהועלה בברודוויי ב-1927. העלילה דומה לזו של הסרטים המוזיקליים "יום בניו יורק" והרימו עוגן" - קבוצת מלחים מגיעים לעיר, מחפשים בידור ונפגשים/מתאהבים ברקדניות/זמרות.

פירוש הביטוי "Hit the Deck" הוא - התכונן לפעולה או פול על הקרקע/סיפון כדי להתגונן מהתקפה.

==תקציר העלילה==
דני סמית' (ראס טמבלין), ריקו פרארי (ויק דאמון) ובילי קלארק (טוני מרטין) משרתים בצי ארצות הברית באלסקה. הם מקבלים פקודה לאפות עוגת פרידה למפקד היוצא. הם לא יודעים לאפות ומוצאים במטבח עוגה שלא נאפתה כראוי, עושים בה חורים וממלאים אותם ברום תוך כדי שירת "הללויה". המפקד מדליק את הנרות והעוגה עולה באש, על כך הם נענשים בשליחה לאימון במקום שורץ תנינים. לבסוף הם מגיעים לחופשה בסן פרנסיסקו.

בילי נפגש עם חברתו מזה שש שנים, ג'ינג'ר (אן מילר) שמופיעה כזמרת ורקדנית ורוצה לסיים את היחסים איתו לאחר שאינו רוצה להתחתן.

דני מגיע לביתו ונפגש עם אביו, תת-אדמירל דניאל סמית' (וולטר פידג'ן) שרוצה שדני ילך בדרכו כמו אבותיו. בבית נמצאת גם אחותו סוזי (ג'יין פאוול) שגם היא זמרת ורקדנית ורוצה להתקדם "בעזרתו" של המפיק רודף הנשים ונדל קרייג (ג'ין ריימונד).

דני פוגש בתיאטרון את הזמרת/רקדנית קרון פייס (דבי ריינולדס) ומתאהב בה.

ריקו (ויק דאמון) מבקר בבית אמו האלמנה (קיי ארמן) ופוגש שם את המחזר שלה מר פירנו (ג'. קרול נאייש) שאינו מוצא חן בעיניו.

קרייג מזמין לביתו את סוזן והיא שרה את "Sometimes I'm Happy" כשהוא מלווה אותה בפסנתר. כשהוא מחבק אותה והם מתנשקים, מתפרצים שלושת המלחים ומכים את קרייג ומשאירים לו "פנס" בעין. סוזן נמלטת משם וריקו מלווה אותה ומתאהב בה.

שוטרים צבאיים של הצי מחפשים אחריהם והם מתחבאים בביתו של ריקו ושרים עם אמו "צ'יריביריבין".

השוטרים מחפשים אותם והם מוצאים מסתור בתיאטרון שם מופיעה קרול ביחד עם "מלחים" ששרים ביחד "Join the Navy".

לבסוף מחליט קרייג לבטל את תלונתו כדי שהעניין לא יתפרסם ויתגלה לאשתו.

בסוף מופיעים כל משתתפי ההצגה במופע גדול ושרים ביחד "הללויה".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יין פאוול
|סוזן סמית'
|רקדנית/זמרת
|-
|אן מילר
|ג'ינג'ר
|רקדנית/זמרת
|-
|דבי ריינולדס
|קרול פייס
|רקדנית/זמרת
|-
|ראס טמבלין
|דני סמית'
|מלח
|-
|טוני מרטין
|ויליאם קלארק
|מלח בכיר
|-
|ויק דמון
|ריקו פרארי
|מלח
|-
|וולטר פידג'ן
|דניאל סמית'
|תת אדמירל
|-
|ג'ין ריימונד
|ונדל קרייג
|מפיק
|-
|קיי ארמן
|גב' פרארי
|אמא של ריקו
|-
|ג'. קרול נאייש
|מר פרוני
|מחזר של גב' פרארי
|}

==קישורים חיצוניים==

* [https://www.tcm.com/tcmdb/title/78129/hit-the-deck#synopsis Hit The Deck], באתר TCM
* [https://www.youtube.com/watch?v=FzzV21W-QDI קדימון לסרט], באתר יוטיוב
* [https://www.youtube.com/watch?v=zh2kmFLHM64 שלושת המלחים שרים "הללויה"], באתר יוטיוב
* [https://www.youtube.com/watch?v=ZTBqnGxVuFw צ'יריביריבין], באתר יוטיוב
* [https://www.youtube.com/watch?v=YVojJbRnosQ ג'יין פאוול שרה Sometimes I'm Happy], באתר יוטיוב
* [https://www.youtube.com/watch?v=6k4vpmOobn8 דבי ריינולדס ומלחים שירים "הצטרף לצי"] באתר יוטיוב
* [https://www.youtube.com/watch?v=EnmPaQk0N_0 "הללויה" בסיום הסרט], באתר יוטיוב

קטגוריה:סרטים באנגלית
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים אמריקאיים משנת 1955
ריצ'רדסון (סייקלקאר 1919)

ריצ'רדסון (סייקלקאר 1919) (באנגלית: Richardson (1919 cyclecar)) היא מכונית פתוחה, מסוג סייקלקאר מתוצרת C. E. Richardson and Co אשר יוצרה בין השנים 1919–1921 בעיר שפילד בבריטניה.

==ריצ'רדסון (סייקלקאר 1919)==
לפני מלחמת העולם הראשונה רוכב האופניים הבריטי צ'ארלס אבנעזר ריצ'רדסון ייצר צעצועים וקטנועים לילדים והיה חלוץ של ייצור דגמי מטוסים. במהלך המלחמה המפעל עבר לייצור תחמושת. לאחר המלחמה הוחלט להסתעף לייצור מכוניות מסוג cyclecar שתוכננו על ידי אלברט קלארק, גיסו של צ'ארלס ריצ'רדסון.

הדגם היה פתוח, בתצורות של 2–4 מושבים.

המכונית הופעלה על ידי מנוע בנזין V-twin ומקורר אוויר עם מנועים של 980 סמ"ק או 1,090 סמ"ק. שתי יחידות הכוח נסעו דרך כונן חיכוך וחגורה עד לסרן האחורי. דגמים מאוחרים יותר השתמשו בכונן שרשרת.

במכוניות מוקדמות היה רדיאטור משופע בצורה חדה, אך זה השתנה לעיצוב אנכי מסוגנן יותר בשנת 1921.

סבורים כי כ-500 מכוניות יוצרו לפני שהייצור הופסק בשנת 1921.

==Cyclecar==
Cyclecar הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-Cyclecar הייתה למלא פער בשוק בין האופנוע לבין המכונית.

מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150–300 ק"ג ולמנוע עד נפח 750 סמ"ק.

==גלריה==
<gallery mode="packed" heights="120">
קובץ:MHV Richardson 1921.jpg | "ריצ'רדסון סייקלקאר" שנת 1921
קובץ:RichardsonLightMotor.JPG | "ריצ'רדסון סייקלקאר"
קובץ:Richardson 10 HP 1921 (01).JPG | "ריצ'רדסון סייקלקאר" שנת 1921
קובץ:Richardson 10 HP 1921 (02).JPG | "ריצ'רדסון סייקלקאר" שנת 1921
קובץ:Richardson 10 HP 1921 (06).JPG | "ריצ'רדסון סייקלקאר" שנת 1921
קובץ:Richardson 10 HP 1921 (09).JPG | "ריצ'רדסון סייקלקאר" שנת 1921
קובץ:Emblem Richardson.JPG | לוגו "ריצ'רדסון סייקלקאר" שנת 1921 – ממוקם על מסגרת הרדיאטור
</gallery>

== קישורים חיצוניים ==

== הערות שוליים ==

קטגוריה:דגמי מכוניות שהושקו ב-1919
קטגוריה:כלי רכב מסוג Cyclecar
קטגוריה:מכוניות בריטיות
קטגוריה:מכוניות קבריולה
GraphQL

GraphQL היא שפת שאילתות קוד פתוח ושפת מניפולציה של נתונים עבור ממשקי תכנות בזמן ריצה.<ref name="graphql-website"></ref> GraphQL פותחה באופן פנימי על ידי פייסבוק בשנת 2012 לפני שפורסמה בפומבי בשנת 2015.<ref></ref> ב-7 בנובמבר 2018 הועבר פרויקט GraphQL מפייסבוק ל"קרן GraphQL" שהוקמה, בהנחיית קרן לינוקס ללא כוונת רווח.<ref></ref><ref></ref> מאז 2012, גרף עליית אחוזי האימוץ של GraphQL בקהיליית המפתחים נעקב בקפידה על ידי לי ביירון, יוצר GraphQL.<ref></ref> מטרתו של ביירון היא להפוך את GraphQL ל"נוכחת בכל מקום" בפלטפורמות אינטרנט.

GraphQL מספקת גישה לפיתוח ממשקי API ברשת, והיא הושוותה מול REST וארכיטקטורות שירות אינטרנט אחרות. זה מאפשר ללקוחות להגדיר את מבנה הנתונים הנדרש, ואותו מבנה הנתונים מוחזר מהשרת, ולכן מונע להחזיר כמויות גדולות מדי של נתונים, אך יש לכך השלכות על מידת היעילות של שמירת תוצאות שאילתות בזיכרון מטמון של שרתים ברשת. הגמישות והעושר של שפת השאילתות מוסיפים גם מורכבות שאולי לא משתלמת עבור ממשקי API פשוטים.<ref></ref><ref></ref><ref></ref> הוא מורכב ממערכת סוגים (types), שפת שאילתות וסמנטיקה לביצוע, אימות סטטי, והתבוננות פנימית בסוג.

GraphQL תומך בקריאה, כתיבה, עריכה, ו"הירשמות כמנוי (subscribing) לשינויים בנתונים (עדכונים בזמן אמת - לרוב מיושמים באמצעות WebHooks).<ref></ref> שרתי GraphQL זמינים במספר שפות, כולל Haskell, <ref></ref>JavaScript,<ref></ref> Perl,<ref></ref> Python,<ref></ref> Ruby, Java, C++, <ref></ref> C #, Scala, Go, Rust, Elixir,<ref></ref> Erlang, PHP, R ו-Clojure.

== דוגמה ==
בקשת POST :<syntaxhighlight lang="yaml">
{
 orders {
 id
 productsList {
 product {
 name
 price
 }
 quantity
 }
 totalAmount
 }
}
</syntaxhighlight>תשובה:<syntaxhighlight lang="yaml">
{
 "data": {
 "orders": [
 {
 "id": 1,
 "productsList": [
 {
 "product": {
 "name": "orange",
 "price": 1.5
 },
 "quantity": 100
 }
 ],
 "totalAmount": 150
 }
 ]
 }
}
</syntaxhighlight>

== ראו גם ==
* LINQ

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שפות שאילתות
ארווין פוכינגר

ארווין פוכינגר (בגרמנית: Erwin Puchinger; 7 ביולי 1875 – 17 במאי 1944) היה צייר, מאייר, מעצב תעשייתי ואמן גרפי וינאי. פוכינגר היה חלק מתנועות "יוגנדסטיל" ו"סמטקונסטוורק" (האמנות הטוטאלית) האוסטרית, שביקשו למחוק את הגבולות בין אמנות יפה לאמנות שימושית.

==ביוגרפיה==
=== ראשית חייו ===
ארווין פוכינגר נולד בווינה ב־7 ביולי 1875. הוא הגיע ממשפחה בולטת של פקידים אוסטרים. בשנים 1891–1892 החל פוכינגר ללמוד בשיעורי ציור בערב במכון לאמנות גרפית שנפתח זה מכבר (1888). זה היה מכון ניסיוני שהכשיר אנשי מקצוע בתחום העיצוב והאמנות הגרפית. בהמשך למד פוכינגר בבית הספר לאומנויות ומלאכות (לימים "בית הספר לאמנות שימושית"), שנוסד בשנת 1867 במסגרת "המוזיאון האוסטרי החדש למדע ולתעשייה". פוכינגר למד בהתחלה אצל לודוויג מיניגרודה (1847–1930) ולאחר מכן אצל הצייר והפרופסור לאמנות פרנץ פון מאטש (1861–1942), שעבד על אמנות דקורטיבית עם האחים גוסטב (1862–1918) וארנסט קלימט (1864–1892), הייתה להם חברת קישוטים שיצרה ציורי קיר מורכבים עבור לקוחות אמידים. עבודותיו המוקדמות ביותר של פוכינגר הן רישומי נוף ואדריכלות משנת 1892 ו-1893, שכבר היו באיכות מקצועית.

=== הזצסיון הווינאי ===
כשפוכינגר היה בסוף לימודיו, קבוצת אדריכלים ואמנים צעירים, אוטו וגנר, יוזף הופמן ויוזף מריה אולבריך, דחו את הסגנון הדקדנטי של תקופתם ואת מגוון הסגנונות האדריכליים המקובלים. הם הושפעו מיוון הקלאסית ורומא ורצו ליצור מבנים רעננים ומודרניים, שבהם העיטור היה חלק מהעיצוב, ולא מיותר. יחד עם קבוצת אמנים צעירים וחדשניים, ביניהם גוסטב קלימט, קולומן מוזר, מקס קורצוויל (1867–1916), הם נפרדו מהאקדמיה הוותיקה – התאחדות האמנים האוסטרים שקיימה את תערוכותיה בקונסטלרהאוס הישן. הם הקימו איחוד חדש המכונה איחוד האמנים האוסטרים (Vereinigung Bildender Künstler Österreichs) המכונה הזצסיון הווינאי (das Wien Sezission). מכיוון שחברו של ארווין פוכינגר וחברו לכיתה קולון מוזר היה אחד המייסדים והם חלקו את אותן ההשפעות, עבודתו דומה למדי לזה של מוזר בסגנון ובביצוע. מה שפוכינגר, מוזר, קלימט, וגנר, אולבריך והופמן עבדו אליו היה איחוד האמנויות, למחוק את החלוקה בין אמנות יוקרתית ויישומית וליצור פרויקטים שבהם הכל חולק את אותם עקרונות של עיצוב וביצוע, גישה טוטאלית. סגנון אמנות הידוע בווינה בשם Gesamtkunstwerk.

=== התערוכה העולמית ===
בשנת 1900 סיים ארווין פוכינגר את לימודיו. הוא ערך טיולי רישום לקאפרי ורומא, שם ספג את ההשפעות הקלאסיות. בתערוכה העולמית, בפריז, בשנת 1900, אחד מציוריו הדקורטיביים הגדולים זכה להכרה רבה בביתן האוסטרי הענק. הוא זכה לשבחים בעיתונות הצרפתית, האוסטרית והבריטית. במהדורה הראשונה של מגזין העיצוב הווינאי המפורסם Das Interieur הוצגו עבודותיו מפריז.

== גלריה ==
<gallery mode=packed heights=180>
קובץ:DR 1938 663 Volksabstimmung Österreich.jpg
קובץ:Generalgouvernement 1940 40 Florianstor in Krakau.jpg
קובץ:Generalgouvernement 1940 40 Florianstor in Krakau.jpg
קובץ:Generalgouvernement 1940 47 Arkaden der Krakauer Tuchhallen.jpg
קובץ:Generalgouvernement 1940 53 Rotes Kreuz, Burg Wawel in Krakau.jpg
קובץ:Generalgouvernement 1944 II Goralisches Paar in Tracht.jpg
קובץ:Generalgouvernement 1944 I Bohrtürme.jpg
קובץ:Generalgouvernement 1944 III Holzkirche in Tatarów.jpg
</gallery>

== קישורים חיצוניים ==

== הערות שוליים ==

קטגוריה:גרפיקאים
קטגוריה:ציירים אוסטרים
קטגוריה:אוסטרים שנולדו ב-1875
קטגוריה:אוסטרים שנפטרו ב-1944
שמי צור

שמי צור (נולד ב-21 בינואר 1945) הוא דיפלומט ישראלי.

==שגריר וקונסול==
צור שימש כשגריר ישראל בקפריסין (1993–2000),<ref name="Cyprus"></ref> בפינלנד (2003–2007), בניו זילנד (2010–2013),<ref name="New Zealand"></ref> בטורקמניסטן (2013–2015)<ref name="Turkmenistan"></ref><ref name="Finland"></ref> ובאסטוניה.<ref name="Goldberg"></ref> כמו כן היה קונסול בקונסוליה הכללית של ישראל בסידני, ממלא מקום שגריר בפיג'י, וממלא מקום השגריר באנגולה ובמוזמביק, שגריר שאינו תושב בארמניה, בקירגיזסטן, בטונגה, בסמואה ובאיי קוק.<ref name="Galilee"></ref><ref name="Tonga"></ref>

==השכלה==
משנת 1968 עד 1971 למד היסטוריה של עם ישראל באוניברסיטה העברית בירושלים.<ref name="Inna"></ref>

==חיים אישיים==
צור נשוי ואב לשלושה ילדים.

== הערות שוליים ==

קטגוריה:בוגרי האוניברסיטה העברית בירושלים
קטגוריה:שגרירי ישראל בפיג'י
קטגוריה:שגרירי ישראל בפינלנד
קטגוריה:שגרירי ישראל בניו זילנד
קטגוריה:שגרירי ישראל בקפריסין
קטגוריה:שגרירי ישראל בקירגיזסטן
קטגוריה:שגרירים באסטוניה
קטגוריה:שגרירים בארמניה
קטגוריה:טורקמניסטן: יחסי חוץ
קטגוריה:סמואה: יחסי חוץ
קטגוריה:ישראלים שנולדו ב-1945
קיי סי לייטפוט

קיי סי לייטפוט (באנגלית: KC Lightfoot; נולד ב-11 בנובמבר 1999) הוא אתלט אמריקאי, המתחרה בקפיצה במוט.

==ביוגרפיה==
לייטפוט גדל בלי'ס סאמיט שבמיזורי. בגיל 16 החל להתאמן בקפיצה במוט בעקבות אביו שהיה בעצמו קופץ במוט. בתיכון זכה פעמיים באליפות מיזורי בקפיצה במוט ונבחר לאתלט הנוער של השנה במדינה. ב-2019 החל ללמוד ולהתחרות במסגרת אוניברסיטת ביילור בטקסס. באליפות ארצות הברית אותה שנה, שהיוותה גם את המבחנים האמריקאיים לקראת אליפות העולם, סיים שלישי בשיא אישי של 5.76 מטר. באליפות העולם עבר גובה של 5.60 מטר במוקדמות ולא העפיל לגמר. ביולי 2020 קבע שיא אישי באצטדיון של 5.82 מטר. בפברואר 2021 עבר גובה של 6.00 מטר בתחרות באולם בלאבק. במרץ אותה שנה זכה באליפות המכללות באתלטיקה באולם כשקבע שיא אליפות של 5.93 מטר.

באולימפיאדת טוקיו סיים במקום הרביעי בתוצאה של 5.80 מטר.

ביוני 2023 קבע שיא אישי של 6.07 מטר במהלך תחרות בנשוויל שבטנסי.

==קישורים חיצוניים==

* [https://baylorbears.com/sports/track-and-field/roster/kc-lightfoot/10201 קיי סי לייטפוט] באתר אוניברסיטת ביילור

קטגוריה:קופצים במוט אמריקאים
קטגוריה:קופצים אמריקאים באולימפיאדת טוקיו (2020)
קטגוריה:קופצים במוט באולימפיאדת טוקיו (2020)
קטגוריה:בוגרי אוניברסיטת ביילור
קטגוריה:אמריקאים שנולדו ב-1999
הטמנת פתקים בכותל המערבי

הטמנת פתקים בכותל המערבי היא מנהג של בקשות כתובות המופנות לבורא עולם, ששמים אותן בחרכים בין אבני הכותל המערבי<ref name=":2"></ref><ref name=":1"></ref>.
כותל המערבי בירושלים]]
== היסטוריה ==
פתקים שהונחו בסדקי הכותל
תחילת המנהג של הטמנת פתקים בכותל המערבי המכילים תפילות ובקשות כתובות לאלוהים בסדקי הכותל המערבי התרחשה בראשית המאה ה-18, ונובעת מהמסורת היהודית כי השכינה נמצאת בכותל המערבי.<ref name=":0"></ref> עם זאת, קיימת מחלוקת בשאלה האם מותר על פי ההלכה להכניס פתקי נייר אל סדקי הכותל.

בספר "מסעות ירושלים", שנדפס בשנת תרצ"א, מיוחס המנהג לרב חיים בן עטר, שהורה לאדם עני להניח פתק בין אבני הכותל, ובכך לזכות לפרנסה.

=== כיום ===
כיום מוטמנים בכותל המערבי מאות אלפי פתקי תפילה או משאלות מדי שנה, על ידי מבקרים בכותל ועל ידי נציגים המקבלים בקשות דרך הקרן למורשת הכותל המערבי<ref name=":1" />. 

אישה מניחה פתק תפילה בכותל

=== שירותים מקוונים - שלח פתק לכותל ===
השירותים המקוונים מציעים למבקשים לשלוח את בקשתם בדואר אלקטרוני, פקס או הודעות טקסט ולאחר מכן בקשתם מודפסת ומונחת בכותל. נכון לניסן תשפ"ג, אפריל 2023 נשלחו למעלה מ-83 רבבות של פתקים<ref></ref><ref name=":2" />.

הפתקים המונחים בכותל כתובים כמעט בכל שפה. אורכם של הפתקים משתנה ממילים ספורות לבקשות ארוכות מאוד. הם נכתבים על מגוון רחב של ניירות, כולל נייר צבעוני, נייר מחברת ועוד.

== פינוי הפתקים ==
פעמיים בשנה - לקראת ראש השנה ולקראת חג הפסח - מפנים רב הכותל ועוזריו את הפתקים שנותרו בכותל, כדי לפנות מקום לפתקים חדשים. מלאכת הפינוי נעשית בעזרת מקלות עץ ולא מתכת, מחמת הזהירות שלא יפגעו אבני הכותל.

כדי לכבד את הפתקים וכדי למנוע בזיון של פתקים שנכתבו בהם דברים קדושים הפתקים נאספים ומועברים לגניזה בבית הקברות היהודי בהר הזיתים.<ref name=":1" />

==אנשים בולטים שהניחו פתקים בכותל==
המסורת של הטמנת פתקים בכותל לא אומצה על ידי הנצרות או דתות אחרות, אך עם זאת מספר אפיפיורים עלו לכותל והטמינו פתקים בין הסדקים. בין האפיפיורים שעלו היה יוחנן פאולוס השני בשנת 2000 ובנדיקטוס השישה עשר בשנת 2008. בפתק שנכתב על ידי יוחנן פאלוס השני נכתבו הדברים הבאים: .

מספר אישי ציבור אמריקניים עלו גם הם לכותל והטמינו שם פתקים, ביניהם הילרי קלינטון בשנת 2005 והסנאטור ברק אובמה בשנת 2008. הפתק שהטמין אובמה הודלף למעריב (צעד שספג ביקורת רבה הן בישראל והן בארצות הברית), ובעקבות הדליפה המשטרה חקרה את העניין.

ב-22 במאי 2017 הפך הנשיא האמריקאי דונלד טראמפ לנשיא ארצות הברית הראשון שביקר בכותל במהלך תקופת כהונתו, והטמין פתק בין אבני הכותל. גם סגנו של טראמפ, מייק פנס, ביקר בכותל ב-2018 והטמין בו פתק.

== ראו גם ==
* קוויטל

==קישורים חיצוניים==

* 
* 
* 

== הערות שוליים ==

קטגוריה:ליטורגיה יהודית
קטגוריה:הכותל המערבי
פרנץ רומפלר

פרנץ רומפלר (בגרמנית: Franz Rumpler; 4 בדצמבר 1848 – 7 במרץ 1922) היה צייר ז'אנר ונוף אוסטרי.

== ביוגרפיה ==
הוא היה בנו של יוהאן רומפלר (1807–1876), חוטב עצים, ואחיו של יוהאן רומפלר, הצעיר (1845–1918), פסל עץ. השיעורים הראשונים שלו קיבל מאביו. לאחר שהפגין כישרון יוצא דופן, הוא נשלח לווינה להמשך לימודים, בגיל חמש עשרה, וקיבל מספר פרסים על עבודתו.

הוא משך את תשומת ליבו של הקרדינל פרידריך פרינס צו שוורצנברג, ובתמיכתו הכספית הצליח ללמוד באקדמיה לאמנויות יפות אצל אדוארד פון אנגרט. בין השנים 1871–1875 ערך כמה נסיעות לימודים לאיטליה. במהלך תקופה זו הוא לקח גם שיעורים מהנס מקארט. הוא ערך מסע לימודי נוסף לצרפת בשנת 1879.

במהלך שנות ה-90 של המאה ה-19 שימש כפרופסור לציור היסטוריה באקדמיה. תלמידיו כללו את קולומן מוזר, פרנץ טילה ויוזף שטויצנר. בשנת 1897 ערך את תערוכתו הגדולה ביותר, עם למעלה מ-230 עבודות, ונבחר לאזרח כבוד בעיר הולדתו טכאו.

בשנת 1904 התיישב בקלסטרנובורג, שם הגיע בהשפעת בית הספר ברביזון והקים את "אגודת אמנים". הוא גם קידם את הקריירה של אמנים צעירים מבטיחים, כמו אגון שילה. מאוחר יותר הוא היה חבר ב"אגודה לקידום מדע, אומנות וספרות גרמנית בבוהמיה". תפקיד בו מילא עד שנת 1919.

הוענק לו מסדר כתר הברזל בשנת 1908.

הוא נפטר בשנת 1922.

בשנת 1929, לאחר מות אשתו, מריה, נמכר עזבונו במכירה פומבית וההכנסות נתרמו לעמותות שונות לעיוורים.

רחוב ברובע אוטאקרינג הווינאי נקרא על שמו בשנת 1936.

== גלריה ==
<gallery mode=packed heights=190>
קובץ:Franz Rumpler - Pond Landscape with Jetty and Hut in the Moonlight.jpg|בריכה לאור ירח
קובץ:Franz Rumpler Der Brief 1882.jpg|המכתב
קובץ:Franz Rumpler - Mädchen mit Katzen.jpg|צעירה עם חתול
קובץ:Tour à la chasse à Parforce du château Orth.jpg| יציאה לצייד
</gallery>

== קישורים חיצוניים ==

* 

== הערות שוליים ==

קטגוריה:ציירים אוסטרים
קטגוריה:ילידי 1848
קטגוריה:נפטרים ב-1922
מועדון ימי הכוח

מועדון ימי הכוח (בספרדית: Club Náutico Hacoaj) הוא מועדון ספורט ארגנטינאי, שמרכזו נמצא ברובע טיגרה בבואנוס איירס רבתי. אף על פי שהמוסד נוסד כמועדון חתירה, הוא מארח מגוון רחב של פעילויות, כולל כדורסל, הוקי שדה, כדורגל, גולף, כדור סופט, טניס וכדורעף, בין היתר.

המועדון נחשב לאחד המוסדות החשובים בקהילה היהודית בארגנטינה, יחד עם מועדון מכבי.

== היסטוריה ==
מספר רב של יהודים הגיע לראשונה לארגנטינה באמצע המאה ה־19. באותם זמנים ארגנטינה עודדה הגירה מאירופה. היהודים הראשונים הגיעו מרוסיה, פולין, האימפריה האוסטרו-הונגרית וגרמניה, בעוד שיהודים אחרים הגיעו מהאימפריה העות'מאנית. קבוצות אלה הקימו את בתיהן בעיקר באזורים הכפריים של בואנוס איירס, אנטרה ריוס וסנטה פה, שם עבדו כחקלאים.

במהלך העשורים של שנות העשרים והשלושים הגיעה קבוצת מהגרים שנייה לארגנטינה, שפיתחו את הקריירה המקצועית בערים הגדולות במדינה, ועבדו כמורים, עיתונאים, שחקנים ופוליטיקאים. המחוזות שבהם התיישבו הכי הרבה יהודים היו וילה קרספו, בלוואנרה, פלורס, ברקאס, לה בוקה ואזורי פרברים. כפי שנהגו בדרך כלל, יהודים ארגנו את פעילותם החברתית בהקמת מוסדות משלהם כמו בתי תפילה, בתי קברות, בתי חולים, ועדים ומועדונים.

מאוריסיו שוורליך, מהנדס יהודי צעיר, ביקש להתקבל כחבר במועדון החתירה של טיגרה פרטידו, אך בקשתו נדחתה. בחשד שהדחייה נבעה ממוצאו היהודי, התקשר שוורליך לקרוביו וחבריו במטרה ליצור מועדון חתירה שייצג את הקהילה היהודית. בלילה של 24 בדצמבר 1935 התקיימה פגישה בה הוכרזה הקמת "קלוב נאוטיקו ישראליטה" ("מועדון חתירה ישראלי" בספרדית). המילה "נאוטיקו" (נאוטיקה) הייתה אמורה להדגיש את פעילות החתירה שלה, שכן באותה תקופה זה היה המועדון הראשון בו יהודים יכלו לעסוק בספורט זה. שנה לאחר מכן המועדון שינה את שמו ל"מועדון ימי הכוח" על שמו של מועדון הכוח (בווינה, אוסטריה), שפורק אחר כך על ידי הנאצים בשנת 1938. המועדון התחיל במקום שכור קטן בטיגרה, עם מעגן, כמה סירות, מגרשי טניס, כדורסל, כדורגל, בניין ראשי בסגנון קולוניאלי, מעונות ורחבת ריקודים מעץ.

== מתקנים ==
* מגרש טיגרה "רוברטו מליאר" (המיקום המקורי, על שמו של נשיא ותיק של המועדון)
* קלאב דה קמפו (קאנטרי קלאב הממוקם ליד "מגרש טיגרה")
* לה איסלה (אי בדלתא פאראנה שאפשר להגיע אליו בחתירה ממיקום טיגרה)
* סדה קפיטל (בניין בבואנוס איירס, בו מתקיימות פעילויות חברתיות וספורטיביות במהלך השבוע)

== מועדונים ==
* אתלטיקה
* כדורסל
* כדורת
* הוקי שדה
* כדורגל
* גוֹלף
* התעמלות
* ג'ודו
* כדור רשת
* משוט
* חתירה
* כדור בסיס
* טניס
* כדורעף

== חברים בולטים ==
* דניאל בריילובסקי (כדורגל), ששיחק בנבחרות ארגנטינה וישראל
* דייגו שוורצמן (טניס) הגיע בשנת 2017 ו-2019 לרבע גמר אליפות ארצות הברית הפתוחה ורבע גמר רולאן גרוס בשמת 2018 ולחצי גמר רולאן גרוס 2020.

== קישורים חיצוניים ==

* 

קטגוריה:בואנוס איירס: מועדוני ספורט
קטגוריה:הכח
קטגוריה:יהדות ארגנטינה